section_heading: Hajduk Split
paragraph_text: Sredinom studenoga 2011. godine tadašnji trener bilih Krasimir Balakov prebacio je Radoševića u prvu momčad za koju je debitirao u kup ogledu s Zagrebom, na Poljudu, dok je u prvenstvu debitirao 26. studenoga 2011. godine, u 16. kolu, u ogledu sa Šibenikom. Dolaskom Miše Krstičevića na mjesto trenera Radošević postaje jednim od najstandardnijih igrača Hajduka.